
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2974 

4 Νοεμβρίου 2014 


ΑΠΟΦΑΣΕΙ Σ 

Αριθμ. 28101/656/597/325 

Ανάθεση αρμοδιοτήτων στον Υφυπουργό Πολιτισμού 
και Αθλητισμού Ιωάννη Ανδριανό και στην Υφυπουρ¬ 
γό Πολιτισμού και Αθλητισμού Αγγελική Γκερέκου. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του άρθρου 83 του Συντάγματος. 

2. Τις διατάξεις των άρθρων 41 παρ. 5 και 90 του 
Κώδικα Νομοθεσίας για την Κυβέρνηση και τα Κυβερ¬ 
νητικά Όργανα, που κυρώθηκε με το άρθρο πρώτο του 
π.δ. 63/2005 (Α' 98). 

3. Το π.δ. 83/2012 (Α' 140) «Διορισμός του Αντωνίου 
Σαμαρά του Κωνσταντίνου, Αρχηγού του Κόμματος της 
"Νέας Δημοκρατίας" (Ν.Δ.), ως Πρωθυπουργού». 

4. Το π.δ. 118/2013 (Α' 152) «Τροποποίηση του π.δ. 85/2012 
(Α' 141) -Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού και 
μετονομασία των Υπουργείων Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και Παι¬ 
δείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως». 

5. Το π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

6. Το π.δ. 89/2014 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών». 

7. Το π.δ. 104/2014 «Οργανισμός Υπουργείου Πολιτι¬ 
σμού & Αθλητισμού» (ΦΕΚ Α' 171). 

8. Το π.δ. 77/1985 (Α' 28) «Οργανισμός της Γενικής 
Γραμματείας Αθλητισμού», όπως έχει τροποποιηθεί και 
ισχύει 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Στον Υφυπουργό Πολιτισμού και Αθλητισμού Ιωάννη 
Ανδριανό ανατίθενται, παραλλήλως με τον Υπουργό, οι 
αρμοδιότητες των Υπηρεσιών της Γ ενικής Γ ραμματείας 
Αθλητισμού. 


Άρθρο 2 

Στο πλαίσιο των αναφερόμενων στο άρθρο 1 αρμο¬ 
διοτήτων περιλαμβάνονται και: 

α) Η εισήγηση στον Υπουργό Πολιτισμού και Αθλητι¬ 
σμού για την υποβολή νομοσχεδίων. 

β) Τα θέματα κοινοβουλευτικού ελέγχου, πολιτισμού 
και αθλητισμού. 

γ) Η εισήγηση στον Υπουργό Πολιτισμού και Αθλητι¬ 
σμού για την πρόταση έκδοσης διαταγμάτων. 

δ) Η συνυπογραφή ατομικών ή κανονιστικών αποφά¬ 
σεων με άλλους Υπουργούς, Αναπληρωτές Υπουργούς 
ή Υφυπουργούς στο πλαίσιο της αρμοδιότητας της Γ ε¬ 
νικής Γ ραμματείας Αθλητισμού. 

ε) Η έκδοση αποφάσεων ατομικού και κανονιστικού 
χαρακτήρα, αρμοδιότητας Γ ενικής Γ ραμματείας Αθλη¬ 
τισμού. 

στ) Η εκπροσώπηση του Υπουργείου Πολιτισμού και 
Αθλητισμού στην Ευρωπαϊκή Ένωση και τους διεθνείς 
οργανισμούς, παραλλήλως με τον Υπουργό. 

ζ) Η εισήγηση στον Υπουργό για το διορισμό των 
διοικήσεων όλων των εποπτευομένων από τη Γενική 
Γραμματεία Αθλητισμού οργανισμών, νομικών προσώ¬ 
πων δημοσίου και ιδιωτικού δικαίου και αποκεντρωμέ¬ 
νων δημόσιων υπηρεσιών. 

η) Τα διοικητικά θέματα του προσωπικού του Τμή¬ 
ματος Διοίκησης Ανθρώπινου Δυναμικού τομέα Αθλη¬ 
τισμού. 

θ) Αποφάσεις επιχορηγήσεων που αφορούν τον τομέα 
Αθλητισμού. 

Αρθρο 3 

Στην Υφυπουργό Πολιτισμού και Αθλητισμού Αγγελική 
Γ κερέκου ανατίθενται, παραλλήλως με τον Υπουργό, οι 
αρμοδιότητες των Υπηρεσιών της Γ ενικής Διεύθυνσης 
Σύγχρονου Πολιτισμού. 

Αρθρο 4 

Στο πλαίσιο των αναφερόμενων στο άρθρο 3 αρμο¬ 
διοτήτων περιλαμβάνονται και: 

α) Η εισήγηση στον Υπουργό Πολιτισμού και Αθλητι¬ 
σμού για την υποβολή νομοσχεδίων. 

β) Τα θέματα κοινοβουλευτικού ελέγχου, πολιτισμού 
και αθλητισμού, 

γ) Η εισήγηση στον Υπουργό Πολιτισμού και Αθλητι¬ 
σμού για την πρόταση έκδοσης διαταγμάτων. 

δ) Η συνυπογραφή ατομικών ή κανονιστικών αποφά¬ 
σεων με άλλους Υπουργούς, Αναπληρωτές Υπουργούς 
ή Υφυπουργούς κατά την αρμοδιότητά της. 

ε) Η εκπροσώπηση του Υπουργείου Πολιτισμού και 
Αθλητισμού στην Ευρωπαϊκή Ένωση και τους διεθνείς 
οργανισμούς, παραλλήλως με τον Υπουργό. 

στ) Η εισήγηση στον Υπουργό για το διορισμό των 
διοικήσεων των εποπτευομένων από το Υπουργείο Πολι¬ 
τισμού και Αθλητισμού οργανισμών, νομικών προσώπων 
δημοσίου και ιδιωτικού δικαίου και δημόσιων υπηρεσιών 
καθώς και επιτροπών κατά την αρμοδιότητά της. 

Αρθρο 5 

Προηγούμενες αποφάσεις του Πρωθυπουργού και του 
Υπουργού Πολιτισμού και Αθλητισμού για ανάθεση αρ¬ 


μοδιοτήτων στον Υφυπουργό Πολιτισμού και Αθλητι¬ 
σμού καταργούνται από τη θέση σε ισχύ της παρούσας 
απόφασης. 

Αρθρο 6 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΤΑΣΟΥΛΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

